Колумбия Ұлттық футбол құрамасы

Колумбия Ұлттық футбол құрама командасы Колумбияны халықаралық матчтар мен футболдан турнирлерде ұсынады. Елдегі футбол ұйымының негізгі басқарушысы Колумбия футбол федерациясының қол астында бақылауда болады. КОНМЕБОЛ мен ФИФА мүшесі.

Тарихы
Әлем чемпионаттарына бірнеше рет қатысқан. Алғаш 1962 жылы қатысып, КСРО, Югославия, Уругвай құрамаларымен бір топқа түсті. Топтан шыға алмады, бірақ екінші турда екі жыл бұрынғы Еуропа чемпиондары — КСРО құрамасынан 1:4 есебімен ұтылып жатып, екінші таймда Яшин қорғаған қақпаға үш гол соқты. Бұл чемпионатта колумбиялықтар осы камбэгімен ғана есте қалды. Арада 28 жыл өткен соң 1990 жылы Италияда өткен чемпионатта Карлос Вальдеррама секілді жарық жұлдызы бар Колумбия құрамасы алғашқы жеңісін тойлап, Біріккен Араб Әмірліктері құрамасын 2:0 есебімен ұтты. Ал соңғы турда болашақ чемпиондар ГФР құрамасымен тең ойнап, келесі сатыға өтті. 1/8 финалда Камерун құрамасынан 1:2 есебімен ұтылып қалды.

1994 жылғы чемпионатта футбол королі Пеленің өзі "Турнирдің басты фавориті Колумбия құрамасы" деген баға берді. Бірақ іріктеу турнирінде Аргентинаның өзін 5:0 есебімен ұтып кеткен колумбиялықтар АҚШ-та өткен чемпионатта алғашқы екі турда Румыния мен АҚШ құрамасынан ұтылып, жарысты жалғастырудан үмітін үзді. АҚШ-пен ойында өз қақпасына гол соғып алған Андрес Эскобарды еліне барған соң бұзақы топтар атып өлтірді. Қылмыскерлер әрбір атқан сайын "Гол! Гол!" деп кіжіне айғайлап тұрыпты.

1998 жылы топтық турнирде тек Тунис құрамасына ғана шамасы жетті - 1:0. Қалған екі қарсыласы Румыния мен Англиядан ұтылып, елдеріне қайтты. Бірақ үш жылдан соң тұңғыш рет Оңтүстік Америка кубогында топ жарды. Осы жеңіс 2003 жылғы Конфедерациялар Кубогына жолдама әперді. Конфедерациялар кубогында 4-орынға табан тіреді.

2014 жылғы әлем чемпионатында тұңғыш рет ширек финалға шықты. Құрама шабуылшысы Хамес Родригес алты гол соғып, чемпионаттың сұрмергені атанды.

ӘЧ-2018
2018 жылғы әлем чемпионатында Жапония, Польша, Сенегал құрамаларымен соңғы топқа түсті.
19. 06. 2018. Колумбия-Жапония-1:2
24. 06. 2018. Польша-Колумбия-0:3
28. 06. 2018. Сенегал-Колумбия-0:1

1/8 финал

 Англия-Колумбия-1:1, пенальтилер-4:3

 Дереккөздер 

 Сілтемелер 
 КФФ 
 Колумбия Ұлттық құрамасы ФИФА сайтында  
 RSSSF-тегі 1938 жылдан бастап матчтар мұрағаты
 RSSSF-тегі құрама гвардияшысы мен үздік қақпашылар
 RSSSF-тегі 1938 жылдан бастап негізгі бапкерлер
 ӘЧ-1994-тегі Колумбия Ұлттық құрамасы  

Санат:Колумбия Ұлттық футбол құрамасы